Unionin yleisen tuomioistuimen tuomio (kolmas jaosto) 13.6.2012 – XXXLutz Marken vastaan SMHV – Meyer Manufacturing (CIRCON)
(asia T-542/10)
Yhteisön tavaramerkki – Väitemenettely – Hakemus sanamerkin CIRCON rekisteröimiseksi yhteisön tavaramerkiksi – Aikaisempi yhteisön tavaramerkiksi rekisteröity sanamerkki CIRCULON – Suhteellinen hylkäysperuste – Sekaannusvaara – Merkkien samankaltaisuus – Vahva erottamiskyky – Maine – Asetuksen (EY) N:o 207/2009 8 artiklan 1 kohdan b alakohta – Menettely valituslautakunnassa – Puolustautumisoikeudet – Asetuksen N:o 207/2009 75 ja 76 artikla
1.                     Oikeudenkäyntimenettely – Kannekirjelmä – Muotomääräykset – Yhteenveto kanneperusteista (Unionin tuomioistuimen perussäännön
21 artiklan ensimmäinen kohta; unionin yleisen tuomioistuimen työjärjestyksen 44 artiklan 1 kohdan c alakohta) (ks. 21 kohta)
2.                     Yhteisön tavaramerkki – Menettelysäännökset – Viraston päätökset – Puolustautumisoikeuksien kunnioittaminen – Periaatteen
ulottuvuus (Neuvoston asetuksen N:o 207/2009 42 artiklan 1 kohta ja 75 artikla) (ks. 70–72 ja 90 kohta)
3.                     Yhteisön tavaramerkki – Muutoksenhakumenettely – Kanne unionin tuomioistuimissa – Unionin yleisen tuomioistuimen toimivalta
– Viraston päätöksen muuttaminen – Ulottuvuus (Neuvoston asetuksen N:o 207/2009 65 artiklan 3 kohta) (ks. 98 kohta)
Aihe
Kanne SMHV:n ensimmäisen valituslautakunnan 3.9.2010 tekemästä päätöksestä (asia R 40/2010-1), joka koskee Meyer Manufacturing
Co. Ltd:n ja XXXLutz Marken GmbH:n välistä väitemenettelyä
Ratkaisu
1)
Sisämarkkinoiden harmonisointiviraston (tavaramerkit ja mallit) (SMHV) ensimmäisen valituslautakunnan 3.9.2010 tekemä päätös
(asia R 40/2010-1) kumotaan.
2)
SMHV vastaa omista oikeudenkäyntikuluistaan, ja se velvoitetaan korvaamaan XXXLutz Marken GmbH:n oikeudenkäyntikulut.
3)
Meyer Manufacturing Co. Ltd vastaa omista oikeudenkäyntikuluistaan.